# Lý Nam Đế

| Lý Nam Đế 李南帝 |
| --- |
| *Maharaja Vạn Xuân Maharaja Việt Maharaja Nam Việt*  |
|  |
| Maharaja Vạn Xuân |
| Pemerintahan | 544–548 |
| Diikuti oleh | Triệu Việt Vương |
|  |
| Keputeraan | 17 Oktober 503 Phổ Yên, Thái Nguyên, Liang China |
| Kemangkatan | 13 April 548 Tam Nông, Phú Thọ, Vạn Xuân |
| Permaisuri | Hứa Trinh Hòa |
|

| Nama penuh |
| --- |
| Lý Bôn (李賁) (Lý Bí) |
| Tarikh zaman name and  |
| Thiên Đức (天德): 544–548 |
| Nama selepas mangkat |
| Maharaja Nam Việt Hiếu Cao (南越孝高皇帝) |

 |
| Kerabat | Lý |
| Wangsa | Lý Awal |
| Ayahanda | Lý Cạnh |
| Bonda | Lê Thị Oánh |

**Lý Nam Đế** (chữ Hán: 李南帝, s. 503 – 13 April 548), nama peribadi **Lý Bôn** atau **Lý Bí** (李賁), ialah maharaja pengasas Dinasti Lý Awal di Vietnam, memerintah dari 544 hingga 548. He was originally a magistrate of the Chinese Liang dynasty in Jiaozhou. Baginda asalnya seorang hakim dari Dinasti Liang China di Jiaozhou.

## Biografi

Lý Bôn, juga dikenali sebagai Lý Bí, berasal dari golongan bangsawan tempatan di Delta Sungai Merah dengan keturunan Cina. Baginda berkhidmat sebagai pegawai daerah di bawah Dinasti Liang, tetapi kecewa dengan rasuah dan layanan buruk kerajaan terhadap penduduk tempatan. Bersama rakannya, Phạm Tu, Lý Bôn melatih tentera kecil dan memulakan pemberontakan pada tahun 541.

Dalam pemberontakan itu, Lý Bôn berjaya mengumpulkan golongan bangsawan dan suku-suku tempatan, membentuk tentera dan armada, lalu menewaskan pasukan Liang di Hepu pada musim panas 543. Kemenangan ini membolehkan baginda menyingkirkan pengaruh Dinasti Liang di utara Vietnam.

Pada Februari 544, Lý Bôn diisytiharkan sebagai Maharaja Nam Việt (kemudian dikenali sebagai Lý Nam Đế) dan menubuhkan kerajaan Vạn Xuân yang bermakna "Musim Bunga Abadi", menandakan kedudukan setara dengan Maharaja Cina. Kerajaannya juga berjaya menangkis serangan dari Campa yang bersekutu dengan Liang, meletakkan asas kepada kerajaan bebas Vietnam pertama.

### Pemerintahan

Lý Nam Đế menubuhkan ibu kota di Long Biên (Hanoi moden) dan mengelilingi dirinya dengan pegawai tentera dan pentadbir yang cekap. Baginda mendapat sokongan daripada panglima terkenal seperti Phạm Tu, Triệu Túc, Tinh Thiều, dan Triệu Quang Phục, yang kemudian menjadi penggantinya. Lý Nam Đế membina kubu di lokasi strategik, menubuhkan universiti pertama untuk sarjana, melaksanakan pembaharuan tanah, dan mempromosikan literasi, menjadikan Vạn Xuân sebuah negara yang tersusun dan berasaskan sistem sosial Cina.

Bagaimanapun, keamanan negara baharu ini tidak lama. Pada Oktober 544, Dinasti Liang menghantar tentera di bawah Chen Baxian untuk menawan semula Jiaozhou. Lý Nam Đế dan tenteranya berjaya menangkis serangan awal selama beberapa bulan, tetapi pada musim sejuk 545, Chen menyerang ibu kota semasa monsun. Lý Nam Đế terpaksa meninggalkan Long Biên dan melarikan diri ke dataran tinggi barat. Kesihatan baginda merosot akibat tempoh bertahan di hutan, dan tentera keletihan menyebabkan baginda tidak mampu meneruskan penentangan secara efektif.

Pada Februari 548, Lý Nam Đế menyerahkan kuasa kepada abangnya, Lý Thiên Bảo, dan panglimanya Triệu Quang Phục. Baginda mangkat pada April 548 akibat penyakit dan dibunuh oleh puak *Qūlǎo* tempatan di barat laut Vietnam. Triệu Quang Phục meneruskan penentangan dan berjaya mengusir tentera Cina pada 550. Walaupun penguasaan China ke atas Vietnam berterusan hampir 1,000 tahun, Lý Nam Đế berjaya menubuhkan negara yang memberi kemerdekaan kepada Vietnam utara selama kira-kira 60 tahun.

## Catatan

## Bibliografi

* Churchman, Michael (2010), "Before Chinese and Vietnamese in the Red River Plain", *Chinese Southern Diaspora Studies*, **4 Churchman, Catherine (2016). *The People Between the Rivers: The Rise and Fall of a Bronze Drum Culture, 200–750 CE*. Rowman & Littlefield Publishers. ISBN 978-1-442-25861-7.
* Taylor, Keith Weller (1983). *The Birth of the Vietnam*. University of California Press. ISBN 978-0-520-07417-0.

|  |
| --- |
| Lý Nam Đế **Dinasti Lý AwalTarikh keputeraan:** 17 Oktober 503  **Tarikh kemangkatan:** 13 April 548 |
| Didahului oleh **Tiada** | **Maharaja Nam Việt** 544–548 | Diikuti oleh: **Triệu Việt Vương** |